Kineserne kan være en rigtig god forretning for de nordjyske muslingefiskere, mener Landbrug og Fødevarer.

Det nordjyske muslingefirma Vildsund Blue rejser om nogle uger til Kina med håbet om at kunne gøre en god forretning. Og der er bestemt muligheder for de nordjyske muslinger på det kinesiske marked, mener organisationen Landbrug og Fødevarer. Det skriver DR Nordjylland. Formand for Landbrug og Fødevarer, Uffe Bie, mener, at kineserne bliver mere og mere fokuserede på de fødevarer, de spiser. De stiller større krav til kvalitet og sikkerhed, og derfor mener Uffe Bie, at de i højere grad kigger rundt i verden for at få de bedste varer. Og det mener han, skaber muligheder for nordjysk eksport.